b'\n_START_ARTICLE_\nGuido Novak von Arienti\n_START_SECTION_\nIme\n_START_PARAGRAPH_\nRodil se je kot Guido Novak. Leta 1910 je bil zaradi zaslug povzdignjen v plemstvo in takrat je prevzel plemi\xc5\xa1ki naslov von Arienti. Zaradi zaslug na so\xc5\xa1ki fronti je bil povi\xc5\xa1an v barona (Freiherr).\n_START_SECTION_\n\xc5\xbdivljenjepis\n_START_PARAGRAPH_\nRodil se je v dru\xc5\xbeini mornari\xc5\xa1kega \xc4\x8dastnika slovenskega rodu._NEWLINE_Leta 1878 je kon\xc4\x8dal pehotno kadetnico v Brnu._NEWLINE_Dodeljen je bil 80. pehotnemu polku v Lvovu. 1901 je bil preme\xc5\xa1\xc4\x8den v 2. polk tirolskih cesarskih lovcev. Med letoma 1903 in 1910 je bil poveljnik 8. lovskega bataljona._NEWLINE_Nato je od 1910 do aprila 1914 bil poveljnik 1. polka tirolskih cesarskih strelcev._NEWLINE_18. apila 1914 je postal poveljnik 1. gorske brigade, ki ji je poveljeval na srbski fronti, kjer je bil ranjen. Po okrevanju se je vrnil v brigado, ki je bila poslana na so\xc5\xa1ko fronto v sestavi 18. pehotne divizije._NEWLINE_V bojih se je izkazal, tako da je dobil najvi\xc5\xa1je odlikovanje - red Marije Terezije. Avgusta 1915 je bil ponovno ranjen._NEWLINE_Novembra 1915 je postal poveljnik 50. pehotne divizije, februarja naslednje leto pa 62. pehotne divizije; kraj\xc5\xa1i \xc4\x8das je bil tudi poveljnik XVI. korpusa._NEWLINE_Avgusta 1917 je bil imenovan za poveljnika Terezijanske voja\xc5\xa1ke akademije v Dunajskem Novem mestu. Ob koncu vojne se je upokojil.'